*Likumprojekts*

**Grozījumi Vispārējās izglītības likumā**

Izdarīt Vispārējās izglītības likumā (Latvijas Republikas Saeimas un Ministru Kabineta Ziņotājs, 1999, 14., 17., 21. nr.; 2000, 15., 19. nr.; 2002, 24. nr.; 2004, 20. nr.; 2005, 14. nr.; 2007, 22. nr.; 2008, 23. nr.; 2009, 2., 14. nr.; Latvijas Vēstnesis, 2009, 196. nr.; 2010, 206. nr.; 2011, 112., 202. nr.; 2012, 190. nr.; 2013, 142. nr., 2015, 127. nr.) šādus grozījumus:

1. Izslēgt 42.panta otro daļu.

2. Izteikt 43.pantu šādā redakcijā:

“**43.pants Vispārējās vidējās izglītības programmu saturs**

(1) Vispārējās vidējās izglītības programmu obligāto saturu nosaka valsts vispārējās vidējās izglītības standarts.

(2) Nepārsniedzot šā likuma 44.pantā noteikto mācību stundu slodzi nedēļā un mācību stundu skaitu dienā, izglītības iestāde vispārējās vidējās izglītības programmā papildus var ietvert valsts vispārējās vidējās izglītības standartā neminētus mācību priekšmetus, tai skaitā mazākumtautības dzimto valodu un ar mazākumtautību identitāti un integrāciju Latvijas sabiedrībā saistītu mācību saturu.”

3. Papildināt pārejas noteikumus ar 25.punktu šādā redakcijā:

“25. Grozījumi šā likuma 42.pantā par panta otrās daļas izslēgšanu un 43.panta izteikšanu jaunā redakcijā stājas spēkā:

25.1. 2020. gada 1. septembrī – attiecībā uz vidējās izglītības programmas īstenošanu 10. un 11. klasē;

25.2. 2021. gada 1. septembrī – attiecībā uz vidējās izglītības programmu īstenošanu 12. klasē.

Izglītības un zinātnes ministrs Kārlis Šadurskis

Vizē:

Valsts sekretāre Līga Lejiņa

Arāja, 67047875

gunta.araja@izm.gov.lv